Italienii, răsplătiți de Guvern cu câte 500 de euro dacă își cumpără biciclete sau scootere electrice.
Italienii sunt încurajaţi să îşi cumpere biciclete şi scutere. Statul va suporta până la 500 de euro din preţ, pentru a se asigura că nu se aglomerează mijlocele de transport în comun. Ajutorul este parte a planului de relaxare a restricţiilor impuse de măsurile de carantină.
În Italia, bicicleta şi scuterul vor fi arme în lupta cu epidemia de coronavirus.Autoritățilr italiene vor să evite aglomeraţia din transportul public, aşa că îi ajută pe oameni să îşi cumpere biciclete sau scutere. Statul a anunţat că va suporta până la 70% din pret, dar nu o valoare mai mare de 500 de euro. Pot cere aceşti bani toţi cei care locuiesc în oraşe cu mai mult de 50.000 de locuitori.Autorităţile italiene au anunţat că vor aloca aproximativ 125 de milioane de euro pentru acest program.Măsura vine ca parte a celei de-a doua faze de relaxare a carantinei, în care tot mai mulţi angajaţi se întorc la muncă.Italia este una dintre ţările cele mai afectate de epidemia de coronavirus. Are aproape 220.000 de cazuri confirmate şi aproape 31.000 de morţi.Sursa foto: Profimedia.